CELEX: 32013R0043
Language: et
Date: 2013-01-17 00:00:00
Title: Komisjoni rakendusmäärus (EL) nr 43/2013, 17. jaanuar 2013 , teatavate kaupade klassifitseerimise kohta kombineeritud nomenklatuuris

22.1.2013   
            
            
               ET
            
            
               Euroopa Liidu Teataja
            
            
               L 18/5
            
         KOMISJONI RAKENDUSMÄÄRUS (EL) nr 43/2013,
   17. jaanuar 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. jaanuar 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Rinna elektriline vaakumpump, mis koosneb järgmistest osadest:
                  
                              —
                           
                           
                              korpus, millesse on paigutatud elektrimootori jõul toimiv sisseehitatud pump, patarei ning juhtimisseadmed imemistugevuse ja -rütmi reguleerimiseks,
                           
                        
                              —
                           
                           
                              lehtrikujulise otsakuga imitoru,
                           
                        
                              —
                           
                           
                              plastist ühendusdetail lutipudeli kinnitamiseks.
                           
                        Pump tekitab rütmilise vaakumi naise rinnast piima välja tõmbamiseks.
               
               
                  8414 10 89
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglite 1 ja 6 ning CN-koodide 8414, 8414 10 ja 8414 10 89 sõnastusega.
                  Toodet ei või klassifitseerida sisseehitatud elektrimootoriga kodumasinana rubriiki 8509, sest tegemist ei ole tootega, mida kasutatakse tavaliselt kodumajapidamises (vt grupi 85 märkust 3).
                  Toode on pump ja tuleb seega klassifitseerida CN-koodi 8414 10 89 alla.